04/03/2019 | Administración LocalMunicipal
Dodro
Bases que rexerán o procedemento de selección para a formación dunha bolsa de emprego de carácter temporal de peón de servizos múltiples do Concello de Dodro mediante o sistema de concurso-oposición

ANUNCIO Bases que rexerán o procedemento de selección para a formación dunha bolsa de emprego de carácter temporal de peón de servizos múltiples do Concello de Dodro mediante o sistema de concurso-oposición Por resolución desta Alcaldía núm.54/2019, do 22/02/2019, resolveuse a aprobación das bases que rexerán o procedemento de selección para a formación dunha bolsa de emprego de carácter temporal de peón de servizos múltiples do concello de Dodro mediante o sistema de concurso-oposición, que se transcriben a continuación: BASES QUE REXERÁN O PROCEDEMENTO DE SELECCIÓN PARA A FORMACIÓN DUNHA BOLSA DE EMPREGO DE CARÁCTER TEMPORAL DE PEÓN DE SERVIZOS MÚLTIPLES DO CONCELLO DE DODRO MEDIANTE O SISTEMA DE CONCURSO-OPOSICIÓN 1. OBXECTO DA CONVOCATORIA. O obxecto da presente convocatoria é a formación dunha bolsa de traballo para realizar contratacións laborais temporais de postos de peón de servizos múltiples do concello de Dodro, coa finalidade de poder prestar aqueles servizos básicos que a Lei 7/1985, do 2 de abril, de bases do réxime local, lle obriga a prestar aos concellos, tales como: o acceso ao núcleos de poboación, pavimentación das vías públicas, limpeza de espazos públicos e beirarrúas, parques públicos, cemiterio ou rede de sumidoiros, traballos de albanelería, entre outros. A contratación levarase a cabo no caso de incapacidade temporal para cubrir baixas por enfermidade, permiso por maternidade ou paternidade, vacacións, licencias e outras situacións análogas do persoal que actualmente está contratado. O proceso selectivo será o concurso-oposición, conforme ao disposto no artigo 61 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (en adiante TREBEP). 2. NORMATIVA APLICABLE. Ao proceso selectivo seralle de aplicación o previsto no TREBEP. Así mesmo e nos aspectos non derrogados expresamente que non se opoñan ao disposto no TREBEP, tamén será de aplicación: – Lei 2/2015, do 29 de abril, do empregado público de Galicia. – Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores. – Lei 7/1985, do 2 de abril, reguladora das bases do réxime local. – Lei 5/1997, do 22 de xullo, reguladora da administración local de Galicia. – Lei 53/1984, do 26 de decembro, de incompatibilidades do persoal ao servizo das administracións públicas. – Lei 39/2015 do 1 de outubro, de procedemento administrativo común das administracións públicas. – Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local. – Decreto 364/1995, do 10 de marzo, que aproba o regulamento xeral de ingreso na Administración. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local.3. RÉXIME XURÍDICO. O réxime xurídico da relación será de carácter laboral temporal, en réxime de dedicación a tempo completo ou parcial segundo se determine no contrato e nas necesidades do servizo que motiven a contratación ou de interinidade por aplicación do artigo 15 do Estatuto dos Traballadores.4. REQUISITOS DOS ASPIRANTES. Serán requisitos mínimos dos aspirantes ao proceso selectivo, en aplicación do artigo 56 do TREBEP: 1.–Ter cumpridos os 16 anos de idade e non ter acadado a idade de xubilación forzosa.2.–Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente.3.–Estar en posesión, ou en condición de obtelo na data de remate do prazo de presentación de instancias, do certificado de escolaridade ou título equivalente.4.–Non padecer enfermidade ou defecto psíquico ou físico que impida ou dificulte o desempeño das correspondentes funcións.5.–Non atoparse separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.–Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas.5. PRESENTACIÓN DE INSTANCIAS. Aquelas persoas interesadas en participar neste proceso selectivo deberán presentar instancia dirixida ao Alcalde do concello de Dodro por calquera das formas previstas no artigo 16.4 da Lei 39/2015, do 1 de outubro, de procedemento administrativo común das administracións públicas, no prazo de dez (10) días naturais, contados desde o da publicación do anuncio da convocatoria no BOP da Coruña, no Taboleiro de Anuncios da Casa do concello de Dodro e na páxina web (www.concellodedodro.org). O acceso ao rexistro electrónico realizarase a través da páxina web sinalada no parágrafo anterior e con enderezo postal na oficina de asistencia en materia de rexistros sito no Lg. Tallós, 32 - 15981 Dodro (A Coruña). As instancias deberán axustarse ao modelo oficial que figura como Anexo I das presentes bases e estará a disposición das persoas interesadas no Rexistro Xeral do concello de Dodro e na páxina web (www.concellodedodro.org), onde se incluirá que a/o solicitante reúne todos e cada un dos requisitos enumerados nas presentes bases. Xunto coa solicitude débense achegar fotocopias dos documentos xustificativos de cumprir os requisitos de participación e os que acrediten os méritos alegados para a fase de concurso de méritos. Os méritos alegados que non sexan xustificados documentalmente ou que non cumpran os requisitos establecidos nestas Bases non serán tidos en conta polo Tribunal. A instancia debe ir acompañada dos seguintes documentos: 1.–Fotocopia compulsada do D. N. I ou documento equivalente.2.–Fotocopia compulsada da documentación acreditativa dos méritos alegados e que se sinalan nestas bases.3.–Fotocopia compulsada do título esixido na Base 4.ª. As solicitudes presentaranse no Rexistro Xeral de Entrada do concello de Dodro, en horario de 9.00 a 14.00 horas, no prazo de dez (10) días hábiles, que se contarán a partir do seguinte ao da publicación do anuncio da convocatoria no Boletín Oficial da Provincia. As instancias tamén poderán presentarse a través do procedemento previsto no artigo 16.4 da Lei 39/2015, do 1 de outubro, do procedemento administrativo común das administracións públicas. Estas Bases serán publicadas no taboleiro de anuncios e na páxina web do concello (www.concellodedodro.org), así como un anuncio da convocatoria no BOP da Coruña.6. ADMISIÓN DE ASPIRANTES.1.–Unha vez que remate o prazo de presentación de instancias publicarase a relación provisional de aspirantes admitidos e excluídos, que se publicará no taboleiro de anuncios do Concello e na páxina web municipal (www.concellodedodro.org). Contra esta relación os interesados poderán formular emendar ou subsanar os erros no prazo de cinco (5) días hábiles dende a súa publicación no taboleiro de edictos do concello e na páxina web (www.concellodedodro.org). No caso de que non se presentaran reclamacións contra a listaxe provisional, ou que non houbera ningún aspirante excluído, entenderase esta coma definitiva.2.–As reclamacións presentadas serán resoltas polo tribunal e publicaranse a listaxe definitiva no Taboleiro de Anuncios do Concello e na paxina web municipal (www.concellodedodro.org). 3.–No anuncio de aprobación da relación definitiva de aspirantes admitidos e excluídos será sinalado o lugar, data e hora de realización das probas da fase de oposición e a composición do Tribunal Cualificador, debendo transcorrer polo menos cinco (días) naturais entre a publicación e a data de realización das probas. As restantes notificacións que se realicen durante a tramitación deste proceso de selección publicaranse na páxina web do Concello (www.concellodedodro.org) e no Taboleiro de Anuncios do Concello.7. TRIBUNAL CUALIFICADOR. O Tribunal Cualificador do Proceso Selectivo designarase de conformidade co disposto no artigo 60 do TREBEP e estará composto polos seguintes membros: – Presidenta/e: un funcionario ou persoal laboral fixo que se designe polo alcalde. – Tres (3) vogais designados pola Alcaldía. – Secretaria/o: a/o da Corporación ou quen legalmente lle substitúa. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do presidente e do secretario, ou quen os substitúa. Todos os membros do tribunal cualificador actuarán con voz e voto, agás o/a Secretario/a, que non terá voto nas sesións do tribunal. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. O tribunal poderá dispoñer da incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse unicamente ao exercicio das súas especialidades técnicas, en base ás que, exclusivamente, colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases.8. PROCESO SELECTIVO. A selección realizarase mediante o sistema de concurso-oposición, consistindo a primeira fase no concurso, no que se valorarán os méritos alegados, e posteriormente a fase de oposición, que consistirá na realización dunha proba práctica relacionada coas tarefas de desenvolver. FASE DE CONCURSO. PUNTUACIÓN MÁXIMA: OITO (8) PUNTOS Para superar esta fase e poder formar parte da bolsa de traballo, será necesario que as/os aspirantes acaden unha puntuación mínima de catro (4) puntos. Publicada a listaxe definitiva de aspirantes admitidos e excluídos, o Tribunal reunirase en sesión non pública, aos efectos da súa constitución e valoración dos méritos alegados e debidamente acreditados, na data, hora e lugar sinalados na Resolución de aprobación definitiva de admitidos e excluídos. O resultado da valoración farase público, mediante a súa exposición no Taboleiro de Anuncios da Casa do Concello e na páxina web municipal (www.concellodedodro.org), con anterioridade á realización do exercicio da fase de oposición a ata a Resolución final do proceso selectivo.1.–Experiencia profesional en postos de traballo de peón de servizos múltiples. Ata un máximo de seis (6) puntos.  Por cada mes completo de servizos prestados nunha Administración Pública no posto de peón de servizos múltiples, mediante relación laboral ou funcionarial: 0,20 puntos.  Por cada mes completo de servizos prestados en empresas privadas no posto de peón de servizos múltiples: 0,10 puntos. Non se terán en conta para a valoración aqueles períodos inferiores ao mes. Os méritos alegados acreditaranse para o caso de servizos prestados para a Administración Pública, mediante certificación expedida pola Administración onde se prestaron os servizos e no caso de servizos prestados para empresas privadas, mediante informe da vida laboral ao que se lle deberán xuntar os oportunos contratos de traballo. Na dita documentación deberá quedar acreditado a equivalencia entre os postos desempeñados cos da presente convocatoria.2.–Cursos de formación sobre materias directamente relacionadas co posto de traballo, impartidos por administracións públicas, organismos oficiais dependentes de calquera das administracións públicas ou homologados por estas. Ata un máximo de dous (2) puntos, de acordo coa seguinte escala: a) Por cada curso de ata 30 horas: 0,20 puntos b) Por cada curso de 31 a 100 horas lectivas: 0,30 puntos c) Por cada curso de 101 a 200 horas lectivas: 0,40 puntos. e) Por cada curso de máis de 201 horas lectivas: 0,50 puntos. Os méritos alegados neste apartado acreditaranse mediante a presentación de copia compulsada do título ou do certificado de realización de cada curso, no que deberá constar expresamente o número de horas do mesmo e un resumo das materias impartidas. Non serán tidos en conta á hora da valoración aqueles cursos non que non conste o número de horas. Non se terán en conta aqueles cursos cuxa realización fose precisa para a obtención da titulación esixida para participar neste proceso selectivo tal e como se enuncian na base 4.ª da presente convocatoria. FASE DE OPOSICIÓN. PUNTUACIÓN MÁXIMA: DOCE (12) PUNTOS Consistirá na realización nunha proba de carácter práctico relacionada coas tarefas e funcións propias do posto ao que se opta e no tempo que o tribunal considere oportuno para facela, data e hora que será comunicada cunha antelación mínima de cinco (5) días naturais aos aspirantes mediante anuncio publicado na páxina web (www.concellodedodro.org) e no Taboleiro de Anuncios do concello de Dodro. Esta proba ten carácter eliminatorio e obrigatorio para as/os aspirantes, sendo necesario para superala obter unha puntuación mínima de seis (6) puntos.9. RESOLUCIÓN DO CONCURSO-OPOSICIÓN. A puntuación total dos participantes virá determinada, pola suma dos puntos obtidos na fase de concurso e na fase de oposición, cunha puntuación máxima de vinte (20) puntos. En caso de empate, terán preferencia os participantes que obteñan a maior puntuación na fase de oposición. Se persiste o empate, resolverase mediante sorteo público. O tribunal publicará a relación de aprobados por orde de puntuación no taboleiro de anuncios do Concello e na páxina web do Concello (www.concellodedodro.org), e elevará dita relación ao órgano municipal competente, quen aprobará a relación de candidatos que superaron o concurso-oposición e a súa orde de prelación aos efectos da formación da bolsa de emprego. Os/as candidatos/as seleccionados deberán presentar, con carácter previo á sinatura do contrato e no caso de que o concello lle ofrezca un posto de traballo, un certificado médico no que conste que a persoa non padece enfermidade ou defecto que lle impide a realización das tarefas propias do posto de peón de servizos múltiples.10. REGRAS DE FUNCIONAMENTO DA BOLSA DE EMPREGO. Cos candidatos que superasen o concurso-oposición formarase unha listaxe por orde de puntuación total obtida neste proceso selectivo, que será empregada para o chamamento de candidatos para a realización de substitucións por incapacidade temporal para cubrir baixas por enfermidade, permiso por maternidade ou paternidade, vacacións, licencias e outras situacións análogas do persoal peón de servizos múltiples e para a realización doutras contratacións laborais temporais previstas no artigo 15 do Estatuto dos Traballadores, aprobado por Real Decreto Lexislativo 1/1995, do 24 de marzo, sempre que correspondan á categoría profesional de peón de servizos múltiples do concello de Dodro. O funcionamento desta bolsa de emprego rexerase polas seguintes regras: 1.ª.–Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta, así coma o sentido desta.2.ª.–Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao mesmo posto na listaxe. Os integrantes da bolsa de traballo que, sendo convocados para facer efectiva a contratación, non se presentasen, renunciasen sen causa xustificada ou que renunciasen a continuar desempeñando un posto para o que fosen contratados en aplicación destas bases, pasarán a ocupar a última posición na listaxe e quedarán excluídos da mencionada bolsa de traballo os integrantes que renunciasen, sen causa xustificada, a dúas ofertas de contratación. Consideraranse como causa xustificada para a renuncia ao chamamento, entre outras, as seguintes: A) Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. B) Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames as datas para as que se efectúa o chamamento. C) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. D) Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), ou, en caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días habiles mais por cada fillo a partires do segundo). O candidato deberá acreditar documentalmente a efectiva concorrencia da causa que alegue para renunciar ao chamamento. Por parte do órgano competente do Concello determinarase a procedencia do pase á derradeira posición da lista, así como a aceptación ou rexeitamento das causas alegadas polos candidatos para a renuncia ao chamamento e o desestimento no posto de traballo.3.ª.–A aceptación dun chamamento suporá a suspensión dos chamamentos ata que cese o primeiro nomeamento. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude formulada a tal efecto. Dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses, segundo o solicite o interesado, computados desde a data de efectos da suspensión.4.ª.–Unha vez comparecera o aspirante chamado segundo o orde da bolsa de traballo, procederase ao seu nomeamento para o desempeño do posto de traballo correspondente. O cese producirase polo órgano competente cando aconteza a causa de extinción do contrato de traballo ou cando se produzan algún dos supostos previsto no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores.5.ª.–A bolsa de traballo extinguirase unha vez transcorridos tres (3) anos, a contar desde a data da constitución da relación de persoas que integren a presente listaxe de emprego temporal, ou por derrogación expresa polo órgano competente do concello de Dodro. A duración da mesma poderá prorrogarse por un (1) ano máis. Tódalas contratacións de persoal mediante contratos laborais de duración determinada que se realicen polo Concello para os postos e funcións contempladas nestas Bases deberán realizarse empregando esta Bolsa de emprego. Soamente poderá prescindirse dela cando a aplicación doutra norma de rango legal ou regulamentario impoña a utilización dun procedemento de selección diferente, ou a esixencia de requisitos ou a valoración doutros criterios de selección diferentes ós destas Bases.11. IMPUGNACIÓN. As presentes bases e a súa convocatoria poderán ser impugnadas de conformidade co establecido na Lei 39/2015, do 1 de outubro, do procedemento administrativo común das administracións públicas. Así mesmo, poderase interpoñer recurso potestativo de reposición no prazo dun (1) mes contra as presentes Bases, de acordo aos artigos 123 e 124 da Lei 39/2015, previo á vía xurisdiccional contencioso-administrativa, na que se poderá interpoñer o recurso contencioso-administrativo previsto na Lei 29/1998 de 13 de xullo, no prazo de dous meses, que se contarán a partir do día seguinte á publicación deste anuncio no BOP da Coruña. ANEXO I MODELO DE INSTANCIA PARA PARTICIPAR NO PROCEDEMENTO DE SELECCIÓN PARA A FORMACIÓN DUNHA BOLSA DE EMPREGO DE CARÁCTER TEMPORAL DE PEÓN DE SERVIZOS MÚLTIPLES DO CONCELLO DE DODRO MEDIANTE O SISTEMA DE CONCURSO-OPOSICIÓN Tendo coñecemento da convocatoria publicada no BOP da Coruña número., de data././., para a formación dunha bolsa de emprego de persoal de peón de servizos múltiples do concello de Dodro, 1.º) SOLICITO, tomar parte no devandito procedemento selectivo.2.º) DECLARO, que son certos todos os datos consignados nesta solicitude e que reúne todos e cada un dos requisitos necesarios para participar nos procesos selectivos convocados polas administracións públicas e os sinalados nas bases que rexen este procedemento.3.º) ACHEGO orixinal ou copia compulsada dos seguintes documentos (marcar cun x o que corresponda):  Documento nacional de identidade, pasaporte ou tarxeta de residente.  Título esixido na Base 4.ª.  Carnet de conducir B.  Relación dos méritos alegados para a valoración da fase de concurso.  De ser o caso, certificación de ter un grao de discapacidade igual ou superior ao 33% expedida pola administración correspondente e certificación acreditativa da súa compatibilidade co posto de traballo.  Declaración responsable segundo o modelo que se insire nas bases que rexen este procedemento como Anexo II. Lugar, data e sinatura SR. ALCALDE DO CONCELLO DE DODRO ANEXO II MODELO DE DECLARACIÓN RESPONSABLE Á QUE SE REFIREN AS BASES QUE REXEN O PROCEDEMENTO DE SELECCIÓN PARA A FORMACIÓN DUNHA BOLSA DE EMPREGO DE PERSOAL DE PEÓN DE SERVIZOS MÚLTIPLES DO CONCELLO DE DODRO, MEDIANTE O SISTEMA DE CONCURSO-OPOSICIÓN DON/DONA., con DNI, NIE ou pasaporte número., con enderezo postal en …., e co enderezo electrónico …. DECLARO BAIXO A MIÑA RESPONSABILIDADE: Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral. Lugar, data e sinatura ANEXO III MODELO DE CERTIFICACIÓN DE SERVIZOS PRESTADOS PARA AS ADMINISTRACIÓNS PÚBLICAS COMO PERSOAL FUNCIONARIO DON/DONA …., EN CALIDADE DE …., CERTIFICO: Que don/dona., con documento nacional de identidade número …., prestou servizos en. (1) nos postos de traballo que de seguido se indican (2): Lugar, data e sinatura (1) Departamento, negociado ou servizo e administración pública. (2) O cadro repetirase tantas veces como postos desempeñados. (3) Funcionario de carreira, funcionario interino ou funcionario en prácticas. ANEXO IV MODELO DE CERTIFICACIÓN DE SERVIZOS PRESTADOS PARA AS ADMINISTRACIÓNS PÚBLICAS COMO CONTRATADO ADMINISTRATIVO DON/DONA., EN CALIDADE DE …., CERTIFICO: Que a persoa que se identifica a continuación prestou os seguintes servizos para esta Administración Pública: Lugar, data e sinatura Dodro, 22 de febrero de 2019. O alcalde Valentín Alfonsín Somoza